# Årsberetning Skredderstua arbeidssenter 2018

## Beskrivelse av avdelingen

* Totalt antall brukere er 20. En bruker på 50%, 1 bruker på 80%, 2 brukere på 40%.

To nye brukere har startet opp i løpet av dette året.

* Skredderstua har 8 årsverk, fordelt på 4-treårige og 4- ettårige ansatte.

 2 ansatte har sluttet i løpet av året og 3 nyansettelser

* Brukergruppen har stor variasjonsbredde. De fleste kan i hovedsak klare seg med en personaltetthet på 1:3, men enkelte trenger tettere oppfølging i visse situasjoner. To brukere er pr. i dag definert som 1-1 bruker.
* Skredderstua arbeidssenter har som målsetting å tilrettelegge for egnet arbeid og sysselsetting for sine brukere. Det er også fokus på å skape et godt arbeidsmiljø hvor den enkelte kan utvikle seg og fungere optimalt i arbeid og sosial sammenheng.

**Aktiviteter**

* Hovedaktiviteten på Skredderstua er tilrettelagt arbeid. Vi tar imot oppdrag utenfra, men tilrettelegger også for egne tiltak. For tiden driver vi aktiviteter som:
* Vedproduksjon - «fra tre i skog til ved i sekk».
* Produksjon av tennbrikketter,
* Dørmatteproduksjon
* Bortkjøring av diverse bygningsmateriale ol. til gjenbruksstasjon
* Ekstern og intern kafédrift.
* To av brukerne har en rengjøringsjobb eksternt.
* Diverse sesongarbeid som innhenting av frukt og bær til saft og syltetøy.

**Dette har vi arbeidet med i år.**

* Fokus på arbeid Da våre brukere identifiserer seg som arbeidstakere, legger vi stor vekt på å finne arbeidsrelaterte oppgaver i de perioder vi driver egne tiltak. Vi har selvfølgelig også fokus på å skaffe arbeidsoppdrag utenfra.
* Positivt og godt arbeidsmiljø for alle.
* Brukermedvirkning / medbestemmelse.

**Kurs/og planleggingsdager**

* Avdelingens planleggingsdager har blitt brukt til organisering av arbeidet / timeplaner samt arbeid rundt den enkelte bruker. Med nye ansatte har det også vært viktig å utveksle kunnskap og erfaringer for å kunne nyttiggjøre disse.
* Vi har også deltatt på felles planleggingsdag i regi av Stiftelsen med medarbeiderskap som tema.
* Avdelingen har vært representert på SOR dagene og årets dagsenterkonferanse.

Flere har deltatt på ulike eksterne kurs, samt på stiftelsens interne kurs.

**Avdelingsleders vurderinger**

Undertegnede mener avdelingen er i god flyt og jobber godt og målbevisst. Dette året har hatt noen nye utfordringer, men avdelingen har jobbet konstruktivt og kommet godt ut av disse.

 Grete Jarbø

 Avdelingsleder Skredderstua